Dohoda o hmotnej zodpovednosti
(ďalej len „Dohoda“)
uzatvorená podľa § 182 zákona č. 311/2001 Z. z. Zákonník práce v znení neskorších predpisov (ďalej len „Zákonníka práce“) 
medzi:

Názov: 
Sídlo: 
IČO : 
DIČ : 
IČ DPH : 
Zastúpený : 
(ďalej len „Zamestnávateľ“)

a
Meno, priezvisko, titul: 
Bydlisko: 
Rodné číslo: 
Číslo OP: 
(ďalej len „Zamestnanec“)  
(Zamestnávateľ a Zamestnanec ďalej spoločne aj ako „Zmluvné strany“).

Čl. I
Úvodné ustanovenia
1.1 Zmluvné strany uzatvorili dňa ...................... pracovnú zmluvu, na základe ktorej vznikol pracovný pomer dňa ......................
1.2 Zamestnanec vykonáva prácu na pracovnej pozícii ......................


Čl. II
Prevzatie hmotnej zodpovednosti
2.1 Zmluvné strany sa dohodli, že Zamestnanec preberá uzatvorením tejto Dohody hmotnú zodpovednosť za hotovosť, ceniny alebo iné hodnoty určené na obeh alebo obrat (ďalej len „zverené hodnoty“), ktoré jej boli zverené Zamestnávateľom podľa inventárneho zoznamu zo dňa ......................................., alebo ktoré preberá priebežne v rámci výkonu práce počas trvania pracovného pomeru.
2.2 Zamestnanec zodpovedá za schodok na zverených hodnotách, ktoré je povinný vyúčtovať, odo dňa ich prevzatia.

Čl. III
Práva a povinnosti Zmluvných strán
3.1 	Zamestnávateľ je povinný:
- 	vytvárať Zamestnancovi podľa všeobecne záväzných predpisov a vnútorných predpisov Zamestnávateľa pracovné podmienky tak, aby bolo možné predchádzať možnosti vzniku škody na zverených hodnotách. 
3.2 	Zamestnanec je povinný:
- 	nakladať so zverenými hodnotami v súlade so všeobecne záväznými predpismi a vnútornými predpismi Zamestnávateľa,
- 	riadne viesť evidenciu o zverených hodnotách a zostavovať všetky predpísané výkazy a hlásenia o zverených hodnotách v stanovených lehotách,
-	starať sa o zverené hodnoty s riadnou starostlivosťou, vykonávať všetky opatrenia potrebné na to, aby sa predišlo schodku a škode,
- 	dodržiavať pokyny Zamestnávateľa alebo Zamestnávateľom povereného zamestnanca zodpovedného za evidenciu majetku, najmä včas a riadne predkladať vyúčtovanie zverených hodnôt,
- 	bez zbytočného odkladu písomne oznámiť Zamestnávateľovi hroziace nebezpečenstvo vzniku škody na zverených hodnotách spolu s návrhom opatrení,
- 	najneskôr 5 pracovných dní pred skončením účinnosti tejto Dohody odovzdať zverené hodnoty  na základe záznamu o ich inventarizácii Zamestnávateľovi alebo Zamestnávateľom poverenému zamestnancovi,
-	písomne bez zbytočného odkladu oznámiť Zamestnávateľovi, že nemá vytvorené potrebné pracovné podmienky, aby mohol riadne plniť svoje povinnosti.

Čl. V
Osobitné ustanovenia
5.1	Inventarizácia zverených hodnôt musí byť vykonaná pri:
a) 	uzatvorení dohody o hmotnej zodpovednosti,
	b)	pri jej zániku,
	c)	pri preradení Zamestnanca na inú prácu alebo na iné pracovisko,
		d)	pri preložení Zamestnanca,
		e)	pri skončení pracovného pomeru Zamestnanca.	
5.2	Zamestnanec svojim podpisom potvrdzuje, že bol pred uzatvorením tejto Dohody riadne oboznámený a súhlasí bez výhrad s právami a povinnosťami uvedenými v tejto Dohode, s pracovnými  podmienkami a vnútornými predpismi Zamestnávateľa týkajúcimi sa hospodárenia s majetkom Zamestnávateľa.

Čl. VI
Zánik Dohody
6.1	Dohoda zaniká dňom skončenia pracovného pomeru, dňom odstúpenia od tejto Dohody podľa § 183 Zákonníka práce alebo uzavretím písomnej dohody o jej zániku.

                                  
Čl. VII
Záverečné ustanovenia
7.1	Dohoda nadobúda platnosť a účinnosť dňom jej podpisu oboma Zmluvnými stranami.
7.2	Dohodu je možné meniť a dopĺňať len formou písomných dodatkov. 
7.3	Ostatné práva a povinnosti Zmluvných strán, vyplývajúce z Dohody sa riadia ustanoveniami Zákonníka práce, ďalšími všeobecne záväznými predpismi, upravujúcimi pracovnoprávne vzťahy a vnútornými predpismi Zamestnávateľa.
7.4	Dohoda bola vyhotovená v dvoch rovnopisoch, z ktorých jeden je pre Zamestnávateľa a jeden pre Zamestnanca.
7.5	Zmluvné strany vyhlasujú, že ustanoveniam Dohody zhodne porozumeli čo do obsahu i rozsahu, tieto vyjadrujú ich slobodnú a vážnu vôľu, čo potvrdzujú svojimi vlastnoručnými podpismi.


V ........................, dňa ........................




...............................................						.............................................
Zamestnávateľ								Zamestnanec





2

